ZAKONSKO ZAVEŠTANJE

Zakon o nasleđivanju predviđa dve forme zaveštanja čija forma ne zahteva upliv suda ili nekog drugog organa sa javnim ovlašćenjima. Reč je o svojeručnom zaveštanju i pisanom zaveštanju pred svedocima

Oba zaveštanja se sastavljaju u pisanoj formi s tim što kada je reč o svojeručnom zaveštanju sam zaveštalac, svojeručno, piše svoje zaveštanje i potpisuje ga.

Pisano zaveštanje pred svedocima sastoji se od pismena koje je po zaveštaočevim upustsvima izradilo neko drugo lice (stručno ili ne), koje je zaveštelac pred dva zaveštajna svedoka pročitao (ne mora ga pročitati naglas, ali mora biti viđen da ga je pročitao) i za koje je potom nedvosmisleno izjavio da predstavlja njegovu poslednju volju. Nakon toga, na kraju zaveštanja, zaveštalac će se i potpisati. Nakon što on potpiše zaveštanje, na njega će staviti potpis i zavšetajni svedoci čime svedoče da su videli da je zaveštalac zavešteanje pročitao, prihvatio kao svoje i svojeručno potpisao.

Nakon toga i ova se zaveštanja mogu deponovati u sudu koji će ih, po smrti zaveštaoca, dostaviti sudu nadležnom za sprovođenje ostavinskog postupka.

Zaveštanje mora sadržati imenovanje naslednika. Zaveštalac može postaviti više naslednika. U slučaju da nije odredio njihove nasledne delove (npr. A nasleđuje jednu polovinu, B jednu četvrtinu i C jednu četvrtinu moje celokupne imovine) smatraće se da nasleđuju jednake nasledne delove.

Naslednik može izabrati da li će naslediti ili ne tj. da li će se prihvatiti nasleđa po osnovu zaveštanja.